આજના યુગનો માનવી ભલે એ ધનિક હોય કે ગરીબ પણ પ્રકારાન્તરે ‘દૂસરે’ એટલે કે બીજાના અભિપ્રાયોથી ચાલનારો બની ગયો છે ! માણસની સ્વતંત્ર વિચારશક્તિ, કોઠાસૂઝ, સ્વાવલંબન અને મુશ્કેલીઓ સામે ઝઝૂમવાની તેની શક્તિમાં ઓટ આવી રહી છે, જે આજે નહીં તો કાલે પણ માનવીને ભારે પડવાની છે.સુવિધાઓ માણસના આત્મબળ, ખુમારી અને જવાંમર્દીને હણી લે તો તે આશીર્વાદ નહીં પણ આફતરૂપ છે. અગવડો માણસના તન-મનને ખડતલ બનાવે છે. સગવડો માણસને પાંગળો બનાવે છે આજનો માણસ એટલે અતિ સુવિધા નામના ડાકૂ દ્વારા લૂંટાએલો માણસ.